b'\n_START_ARTICLE_\nHilde Heltberg\n_START_SECTION_\nLiv og virke\n_START_PARAGRAPH_\nHilde Heltberg  ble oppdaget av Stein Ove Berg sent p\xc3\xa5 70-tallet og ga ut sin debutplate i 1982. Hun deltok i Melodi Grand Prix i 1980, 1984 og 1985 og skrev l\xc3\xa5ta \xc2\xabIf\xc2\xbb sammen med Kari Iveland som Leif Anders Wentzel framf\xc3\xb8rte i 2000. Hun var ogs\xc3\xa5 med i en Ole Paus-revy i 1986 og var med i Trond Granlunds orkester X-tra. Hun skrev sangen \xc2\xabHockeyfeber\xc2\xbb til filmen med samme navn og begynte et langvarig samarbeid med musikerne og produsentene \xc3\x85ge Aleksandersen, Marius M\xc3\xbcller og Jonas Fjeld. Heltberg har skrevet mange sanger, blant annet melodiene til Kari Ivelands Vektl\xc3\xb8s (2004)._NEWLINE_Fra 2006 spilte Heltberg i trioen Queen Bees, og den siste tiden turnerte hun med Henning Kvitnes s\xc3\xa5vel som Jonas Fjeld.'